1937 அக்டோபர் 26 அன்று கல்கத்தாவில் நேரு தலைமையில் கூடிய காங்கிரஸ் காரிய கமிட்டி கூட்டத்தில் ஆனந்த மடம் புத்தகத்தைத் தவிர்த்து விட்டு, அந்தப் பாடல் மட்டும் கவனத்தில் கொள்ளப்பட வேண்டும் என்று கேட்டுக் கொள்ளும் மிக நெடிய தீர்மானம் ஒன்று நிறைவேற்றப்பட்டது. “அந்தப் பாடலும், வார்த்தைகளும், இந்தியாவின் அனைத்துப் பகுதிகளிலும், குறிப்பாக வங்கத்தில் நடைபெற்று வந்த பிரிட்டிஷ் ஏகாதிபத்தியத்திற்கெதிராக நடைபெற்ற ஒட்டுமொத்த தேசத்தின் எதிர்ப்புகளுக்கான அடையாளமாக மாறின. பந்தே மாதரம் என்ற அந்த வார்த்தைகள் மக்களைக் கவர்ந்திழுக்கும் சக்தி நிறைந்ததாகவும், தேச சுதந்திரத்திற்கான போராட்டத்தை நமக்கு நினைவுபடுத்துகின்ற வாழ்த்தாகவும் மாறின. மற்ற மாநிலங்களுக்கு அந்த முதல் இரண்டு பத்திகளும் மெதுவாகப் பரவியதன் விளைவாக தேசிய அந்தஸ்தினைப் பெற்றன. மற்ற பத்திகள் எப்போதாவது பாடப்படுபவையாக மட்டுமே இருந்தன. இன்றளவில் மிகச் சிலரே அதனை அறிந்திருக்கின்றனர்.